“จุฑามาศ” ชนะขาด “นักชกแอลจีเรีย” 5-0 เข้ารอบ 16 คน เจอ “ฟิลิปปินส์” 29 ก.ค.นี้
“จุฑามาศ จิตรพงศ์” ไล่ต้อน “นักชกแอลจีเรีย” ชนะขาดลอย 5-0 เสียง ผ่านเข้ารอบ 16 คนสุดท้ายในการแข่งขันมวยสากลหญิง ส่งใจเชียร์รอบต่อไปเจอ “ฟิลิปปินส์” 29 ก.ค.นี้
25 ก.ค. 2564

ผู้สื่อข่าวรายงาน การแข่งขันมวยสากลหญิงโอลิมปิกเกมส์ 2020 รุ่นฟลายเวต น้ำหนัก 48-51 กิโลกรัม ที่โคกูกิกัง อารีนา ในกรุงโตเกียว ในรอบแรก “จุฑามาศ จิตรพงศ์” ตัวแทนจากประเทศไทย พบ “รูเมซา บูอาลัม” นักชกแอลจีเรีย
โดยปรากฏว่า “จุฑามาศ” ทำได้ดีกว่าทั้ง 3 ยก เอาชนะไปแบบเอกฉันท์ 5-0 เสียง (30-27, 29-28, 29-28, 29-28 และ 30-27) ผ่านเข้ารอบ 16 คนสุดท้ายไปพบกับ “ไอริช แม็กโน” นักชกฟิลิปปินส์ ในวันที่ 29 กรกฎาคมต่อไป